અમદાવાદ ખાતે શનિવારે આમ આદમી પાર્ટીના મંત્રી ગોપાલ રાયે પ્રેસ કોન્ફર્ન્સ યોજી, 2017ની વાઇબ્રન્ટ ગુજરાત સમિટનો વિરોધ કર્યો હતો. તેમણે આ અભિયાનનું નામ "વાઇબ્રન્ટ પોલ ખોલ અભિયાન" આપ્યું છે. પ્રેસ કોન્ફર્ન્સમાં તેમણે જણાવ્યું કે ગુજરાત સરકારે વાઇબ્રન્ટ દ્વારા ખાલી કેટલાક પૈસાદાર લોકોનો જ ફાયદો કરાવે છે. અને વિકાસના નામે ગુજરાતને ગરીબ બનાવે છે. તેમણે કહ્યું કે દિલ્હીમાં અમે વિજળી અડધા ભાવે આપીએ છીએ.પાણી ફ્રી છે. દિલ્હીના મોડેલ મુજબ ગુજરાતમાં પણ વિકાસનું મોડેલ બેસાડીશું. અને આમ આદમીના અવાજને મજબૂત કરીશું. તેમણે કહ્યું કે વાઇબ્રન્ટ દ્વારા ખાલી મોટા મોટા લોકો જોડે દોસ્તી કરવામાં આવે છે. અને ગરીબોને તેનાથી કોઇ ફાયદો મળતો નથી.